
Z A P I S N I K
3. sjednice Vijeća Mjesnog odbora Cvjetno naselje održane u ponedjeljak, 20. kolovoza 2021. u Zagrebu, Aleja Vlade Antolića 2, s početkom u 18,00 sati
Nazočni članovi Vijeća: Dubravka Canjko, Adrijan Rakić, Jovica Lončar i Hrvoje Knez.
Nenazočni članovi Vijeća: Iva Ivšić.

Ostali nazočni: Viktor Kozar.
Predsjedava: Dubravka Canjko, predsjednica Vijeća.

Zapisnik vodi: Dubravka Canjko.
Predsjednica Vijeća, konstatira da je nazočno 4 od 5 članova Vijeća, što znači da Vijeće može pravovaljano odlučivati, te otvara 3. sjednicu Vijeća Mjesnog odbora Cvjetno naselje.
Predsjednica Vijeća, otvara raspravu o zapisniku 2. sjednice Vijeća.

Predsjednica Vijeća, zaključuje raspravu i daje na glasovanje prijedlog zapisnika 2. sjednice. Vijeća.
Nakon provedenog glasovanja, konstatira da je Vijeće jednoglasno prihvatilo Zapisnik 2. sjednice Vijeća.

Predsjednica Vijeća,  daje prijedlog Dnevnog reda i otvara raspravu.

Nakon provedenog glasovanja, konstatira da je Vijeće jednoglasno prihvatilo sljedeći:

DNEVNI RED:

1. Prijedlog odluke o izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora.

2. Prijedlog Odluke o imenovanju članova/ica školskih i domskih odbora.

3. Klupice i koševi za školsko dvorište – zamolba Osnovne škole Cvjetno naselje.

4. Ulica Josipa Marohnića, nepropisno parkiranje – zahtjev za postavljanje betonskih čunjeva, Rajna Cuculić.

5. Prijedlog zaključka o podizanju spomenika slovensko, pjesniku dr. Francu Prešernu.

6. Prijedlog izmjena i dopuna Odluke o davanju u zakup i na drugo korištenje površina javne namjene

7. Rješavanje parkiranja i pristupne ceste kod Prisavlja 6, kao i krpanje rupe kod Prisavlja 10 , Dubravka Maletić

8. Postavljanje uspornika prometa, u ulici Prisavlje, Zrinka Mikolcič

9. Premještanje spremnika na zelene otoke, VGČ

10.  Razno: pitanja i prijedlozi.

Ad 1. Prijedlog Prijedlog odluke o izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora.

Predsjednica Vijeća,  daje na raspravu  prijedlog Odluke o smanjivanju naknada predsjednicima, potpredsjednicima i članovima VGČ i VMO. 

Nakon provedene rasprave, daje prijedlog  na glasovanja.

Nakon  provedenog glasovanja, konstatira da je vijeće jednoglasno usvojilo sljedeći:

ZAKLJUČAK

 o davanju mišljenja o prijedlogu izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora

1. Vijeće Mjesnog odbora Cvjetno naselje daje pozitivno mišljenje o prijedlogu izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora.

2. Ovaj Zaključak dostavlja se  Vijeću Gradske četvrti Trnje i Gradskom uredu za mjesnu samoupravu, Ulica grada Vukovara 56 a.
Ad 2. Prijedlog Odluke o imenovanju članova/ica školskih i domskih odbora.
Predsjednica Vijeća, predlaže za člana školskog odbora Osnovne škole Cvjetno naselje gosp. Adrijana Rakića.

Daje prijedlog na raspravu.

Nakon provedene rasprave, daje prijedlog  na glasovanja.

Nakon  provedenog glasovanja, konstatira da je vijeće jednoglasno usvojilo sljedeći:

ZAKLJUČAK

o prijedlogu kandidata za člana školskog odbora Osnovne škole Cvjetno naselje

1. Kandidat za člana školskog odbora Osnovne škole Cvjetno naselje iz redova vijećnika Mjesnog odbora Cvjetno naselje predlaže se Adrijan Rakić, potpredsjednik Vijeća Mjesnog odbora.

2. Predloženi kandidat ispunjava sve tražene uvjete za članstvo u školskom odboru i dostavio je predsjednici Vijeća svu potrebnu dokumentaciju za prijavu. 


3. Ovaj se zaključak upućuje Vijeću Gradske četvrti Trnje i Gradskom uredu za mjesnu samoupravu, Ulica grada Vukovara 56 a. 

Ad 3. Klupice i koševi za školsko dvorište – zamolba Osnovne škole Cvjetno naselje.

Predsjednica Vijeća, ističe da imamo zahtjev OŠ Cvjetno naselje za nabavkom i postavljanjem osam klupa i trinaest koševa za sitni otpad u školskom dvorištu.

Naglašava da bi to rješavali kroz prioritet Plana komunalnih aktivnosti za 2020. godinu.

Daje prijedlog na raspravu.

Nakon provedene rasprave, daje prijedlog  na glasovanja.

Nakon  provedenog glasovanja, konstatira da je vijeće jednoglasno usvojilo sljedeći:

ZAKLJUČAK

 o uvrštavanju u Plan komunalnih potreba nabavka i ugradnja klupa i koševa za smeće za potrebe Osnovne škole Cvjetno naselje

1. Vijeće Mjesnog odbora Cvjetno naselje suglasno je sa zahtjevom Osnovne škole Cvjetno naselje o uvrštavanju u Plan komunalnih potreba, nabavka i ugradnja 8 klupa i 13 koševa za otpatke, za potrebe Osnovne škole Cvjetno naselje u školskom dvorištu.

2. Problem će se rješavati kroz Plan komunalnih aktivnosti Vijeća Gradske četvrti Trnje u 2022. godini.

3. Ovaj Zaključak dostavlja se  Vijeću Gradske četvrti Trnje i Gradskom uredu za mjesnu samoupravu, Ulica grada Vukovara 56 a, na daljnje postupanje.

Ad 4. Ulica Josipa Marohnića, nepropisno parkiranje – zahtjev za postavljanje betonskih čunjeva, Rajna Cuculić.

Predsjednica Vijeća, ističe da imamo prijedlog postavljanju zaštitnih stupića za sprječavanje nepropisnog parkiranja na nogostupu u Marohnićevoj ulici. 

Potpredsjednik Vijeća Adrijan Rakić, dodatno obrazlaže opravdanost prijedloga. 

Predsjednica Vijeća, Naglašava da bi to rješavali kroz prioritet Plana komunalnih aktivnosti za 2020. godinu.

Daje prijedlog na raspravu.

Nakon provedene rasprave, daje prijedlog  na glasovanja.

Nakon  provedenog glasovanja, konstatira da je vijeće jednoglasno usvojilo sljedeći:

ZAKLJUČAK

 o postavljanju zaštitnih stupića, za sprječavanje nepropisnog parkiranja na nogostupu u Marohnićevoj ulici

1. Vijeće Mjesnog odbora Cvjetno naselje suglasno je o postavljanju zaštitnih stupića, za sprječavanje nepropisnog parkiranja na nogostupu u Marohnićevoj ulici.

2. Problem će se rješavati kroz Plan komunalnih aktivnosti Vijeća Gradske četvrti Trnje u 2022. godini.

3. Ovaj Zaključak dostavlja se  Vijeću Gradske četvrti Trnje i Gradskom uredu za mjesnu samoupravu, Ulica grada Vukovara 56 a, na daljnje postupanje.

Ad 5.  Prijedlog zaključka o podizanju spomenika slovenskom, pjesniku dr. Francu Prešernu.

Predsjednica Vijeća, ističe da imamo prijedlog o podizanju spomenika slovenskom pjesniku Francu Prešernu.

Daje prijedlog na raspravu.

Nakon provedene rasprave, daje prijedlog  na glasovanja.

Nakon  provedenog glasovanja, konstatira da je vijeće jednoglasno usvojilo sljedeći:

ZAKLJUČAK

o davanju mišljenja o prijedlogu zaključka o podizanju spomenika slovenskom pjesniku dr. Francu Prešernu 
1. Vijeće Mjesnog odbora Cvjetno naselje daje pozitivno mišljenje na prijedlog zaključka o podizanju spomenika slovenskom pjesniku Francu Prešernu. 


2. Ovaj se zaključak upućuje Vijeću Gradske četvrti Trnje i Gradskom uredu za mjesnu samoupravu, Ulica grada Vukovara 56 a. 

Ad 6. Prijedlog izmjena i dopuna Odluke o davanju u zakup i na drugo korištenje površina javne namjene

Predsjednica Vijeća, u kratkim crtama obrazlaže prijedlog odluke o davanju u zakup i drugo korištenje površina javne namjene. 

Otvara raspravu.

U raspravi su sudjelovali svi vijećnici VMO Cvjetno naselje.

Nakon provedene rasprave, daje prijedlog  na glasovanja.

Nakon  provedenog glasovanja, konstatira da je vijeće jednoglasno usvojilo sljedeći:

ZAKLJUČAK

 o davanju mišljenja na Nacrt prijedloga odluke o izmjenama i dopunama Odluke o davanju u zakup i na drugo korištenje površina javne namjene  
3. Vijeće Mjesnog odbora Cvjetno naselje daje pozitivno mišljenje na Nacrt prijedloga odluke o izmjenama i dopunama Odluke o davanju u zakup i na drugo korištenje površina javne namjene.

4. Ovaj Zaključak dostavlja se  Vijeću Gradske četvrti Trnje i Gradskom uredu za mjesnu samoupravu, Ulica grada Vukovara 56 a.
Nadopuna:

Površina javne namjene može se dati u zakup samo uz predočenje potvrde o nepostojanju poreznog duga  za navedeno i sva povezana društva u vlasništvu iste osobe.

Ad 7. Rješavanje parkiranja i pristupne ceste kod Prisavlja 6, kao i krpanje rupe kod Prisavlja 10 , Dubravka Maletić

Predsjednica Vijeća, predlaže rješavanja parkiranja i pristupne ceste kod Prisavlja 6, kao i krpanje rupe kod Prisavlja 10. Po pitanju saniranja rupe , potrebno je poslati zahtjev Zagrebačkim cestam zahtjev za sanaciju iste. Zahtjev će poslati Adrijan Rakić. Dubravka Canjko će odgovoriti na e-mail  gđe. Maletić.

Otvara raspravu.

U raspravi su sudjelovali svi vijećnici VMO Cvjetno naselje.

Nakon provedene rasprave, daje prijedlog  na glasovanja.

Nakon  provedenog glasovanja, konstatira da je vijeće jednoglasno usvojilo sljedeći:

ZAKLJUČAK

 o uvrštavanje u zonu naplate parkiranja (spojna cesta) Ulica Prisavlje 6-10

1. Vijeće Mjesnog odbora Cvjetno naselje predlaže uvrštavanje u zonu naplate parkiranja, (spojna cesta od istočnog do zapadnog parkirališta) Prisavlje 6-10.

2. Ovaj Zaključak dostavlja se  Vijeću Gradske četvrti Trnje i Gradskom uredu za mjesnu samoupravu, Ulica grada Vukovara 56 a, na daljnje postupanje.

ZAKLJUČAK

 o postavljanju zaštitnih stupića, za sprječavanje nepropisnog parkiranja na nogostupu, križanje Aleje Vlade Antolića – Cvjetno naselje III, jugozapadno

1. Vijeće Mjesnog odbora Cvjetno naselje predlaže postavljanju zaštitnih stupića, za sprječavanje nepropisnog parkiranja na nogostupu, križanje Aleje Vlade Antolića – Cvjetno naselje III, jugozapadno. 

2. Ovaj Zaključak dostavlja se  Vijeću Gradske četvrti Trnje i Gradskom uredu za mjesnu samoupravu, Ulica grada Vukovara 56 a, na daljnje postupanje.

Ad 8. Postavljanje uspornika prometa, u ulici Prisavlje, Zrinka Mikolcič.

Predsjednica Vijeća, obrazlaže inicijativu gospođe Zrinke Mikolčić o postavljanju uspornika prometa u ulici Prisavlje. 

Otvara raspravu.

Potpredsjednik Vijeća, predlaže slanje upita Zagrebačkim cestama za usporivače prometa – traženje mišljenja o senzorima brzine na semaforima, čime bi se ta problematika riješila. 

Predsjednica Vijeća, naglašava da će upit poslati Adrijan rakić, a na e-mail gđe Mikolcić, odgovoriti Dubravka Canjko. 

U raspravi su sudjelovali svi ostali vijećnici VMO Cvjetno naselje.

Predsjednica Vijeća, nakon provedene rasprave, daje prijedlog  na glasovanja.

Nakon  provedenog glasovanja, konstatira da je vijeće jednoglasno usvojilo sljedeći:

ZAKLJUČAK

 o postavljanju usporivača prometa, Ulica Prisavlje, prijedlog Zrinke Mikolčić

1. Vijeće Mjesnog odbora Cvjetno nije suglasno s prijedlogom gospođe Zrinke Mikolčić o prijedlogu za postavljanje usporivača prometa, Ulica Prisavlje.

2. Ovaj Zaključak dostavlja se  Vijeću Gradske četvrti Trnje i Gradskom uredu za mjesnu samoupravu, Ulica grada Vukovara 56 a, na daljnje postupanje.

Ad 9. Premještanje spremnika na zelene otoke, VGČ.

Predsjednica Vijeća, obavještava vijećnike o premještanju spremnika na Zelene otoke na lokaciji Ulica Prisavlje – Trnjanska struga IV. Vijećnici daju pozitivno mišljenje.

Ad 10. Razno: pitanja i prijedlozi.
Po uvidu u e-mail prigovore građana, predsjednica na prijedlog Nikoline Cabrajec  predlaže postavljanje koševa za otpad na zelenim površinama uz klupice i u parku kod Ulice Prisavlje od kč. br.  6-10, jer na tom području postoji samo jedan koš. Po primitku e-maila za zahtjevom za dodjelom prostora udruzi Zagrebački Čageri, zahtijev se odbija jer udruga nema prijavu na području Trnja. Predsjednica je obavijestila vijećnike o negativnom odgovoru ZETa o povećanju broja polazaka autobusne linije 108 koji opravdavaju dobrom prometnom povezanošću. Također, vijećnici su obaviješteni o pristigloj ponudi MDK građevinar d.o.o. za otkupom nekretnine u vlasništvu Grada Zagreba označene kao k.č. 2982k.o. Trnje. Sporna čestica nije na području MO Cvjetno naselje, pa stoga ne možemo dati mišljenje. 

Dovršeno u 19,30 sati.

KLASA: 026-02/21-002/1255

URBROJ: 251-06-11-1702-21-3

Zagreb, 20. kolovoza 2021.

Zapisnik sastavila:

Dubravka Canjko, v.r.


   
Predsjednica

Vijeća Mjesnog odbora Cvjetno naselje

Dubravka Canjko, v.r.
